ནག་པོ་ཆེན་པོའི་སྔགས་ཀྱི་ཐེམ་ཡིག་བཞུགས་སོ།།
དཔལ་ཧེ་རུ་ཀ་ལ་ཕྱག་འཚལ་ལོ། །དཔལ་ལྡན་ནག་པོ་ཆེན་པོ་ཡི། །བསྙེན་དང་སྒྲུབ་དང་གསད་པ་དང་།། སྤུ་གྲི་མ་མོའི་ཁྲག་ཟོར་དང་། །སྨྱོར་གཞུག་ཆོ་འཕྲུལ་བཏང་བ་དང་། །སྲེག་དང་མནན་པ་ལ་སོགས་པའི། །སྔགས་ཀྱི་ཐེམ་ཡིག་བཤད་པར་བྱ། །བསྙེན་པའི་སྔགས་རྣམས་མ་ཐེམ་ན། །རི་དྭགས་སྨིག་རྒྱུར་བསྙག་པ་འདྲ། །སྒྲུབ་པའི་སྔགས་རྣམས་མ་ཐེམ་ན། །མཚོན་རྣོན་ཁ་ལ་ངར་མེད་འདྲ། །གསད་པའི་སྔགས་རྣམས་མ་ཐེམ་ན། །མཚོན་ཆ་རྒྱག་པའི་ཤུགས་མེད་འདྲ། །མྱུར་མགྱོགས་སྤུ་གྲི་མ་ཐེམ་ན། །དཔའ་བོའི་ལག་ན་མཚོན་མེད་འདྲ། །དུས་མཚན་ནག་པོའི་སྔགས་མེད་ན། །གཟེར་གཞན་མཁའ་ལ་མཐོ་འཇལ་འདྲ། །སྨྱོ་རུ་བཞུག་པའི་སྔགས་མེད་ན། །འཕྲུལ་འཁོར་མེད་པའི་སྒྱོགས་དང་འདྲ། །ཆོ་འཕྲུལ་བཏང་བའི་སྔགས་མེད་ན། །རི་དྭགས་རྒྱ་ནང་ཚུད་པ་འདྲ། །སྦྱིན་སྲེག་སྔགས་རྣམས་མ་ཐེམ་ན། །ལོང་བ་འཁར་ཤིང་བྲལ་བ་འདྲ། །མནན་པའི་སྔགས་རྣམས་མ་ཐེམ་ན། །རྒྱ་མཚོའི་ནང་དུ་རྡོ་སྐྱུར་འདྲ། །དེ་ཕྱིར་སྔགས་ཀྱི་ཐེམ་ཡིག་གཅེས། །ཨོཾ་མ་ཧཱ་ཀཱ་ལ་ཧཱུྃ་ཕཊ྄། ཨོཾ་བཛྲ་མ་ཧཱ་ཀཱ་ལ་ཡ་ཧཱུྃ་ཕཊ྄། ཨོཾ་མ་ཧཱ་ཀཱ་ལ་ཡ། ཤཱ་ས་ན། ཨུ་པ་ཀ་རི་ནི་ཨེ་ཊ་ཨ་པས་ཙི་མ་ཀཱ་ལོ་ཨ་ཡཾ། ཨི་དམ་རཏྣ་ཏྲ་ཡཱ་ཡ། ཨ་པ་ཀ་རི་ཎཾ། ཡ་ཏི་པྲ་ཏི་ཛྙཱ། སྨ་ར་སི་ཏ་དཱ། ཨི་དམ་དུཥྚ་སཏྭ་ན། ཁ་ཁ་ཁཱ་ཧི་ཁཱ་ཧི། མ་ར་མ་ར། གྲྀཧྞ་གྲྀཧྞ། བྷནྡྷ་བྷནྡྷ། ཧ་ན་ཧ་ན། ད་ཧ་ད་ཧ། པ་ཙ་པ་ཙ། ད་ིན་མེ་ཀེ་ན། སརྦ་དུཥྚ་མ་ར་ཡ་ཧཱུྃ་ཧཱུྃ་ཕཊ྄། ཨོཾ་མ་ཧཱ་ཀཱ་ལ་སི་ཏྲི་ཡ་མ་དུ་ཛཿཨོཾ་མ་ཧཱ་ཀཱ་ལ་ནྲི་ཐུམ་ལམ་ཐུམ་རིལ་རྦད། སུ་ནྲི་ཛ་ཆེ་གེ་མོའི་ཡི་ཙིཏྟ་ལ་ཡ། ཏྲག་རཀྵ་ཡ་ཐུམ་རིལ་རྦད། ཙིཏྟ་ཁ་རག་ཛ་ཛ། ⁽14ad⁾ནྲི་ཛ་ཙིཏྟ་ལ་ཡ་ཐུམ་རིལ་རྦད། ⁽14ad⁾ནྲི་ཤག་ཤག་ཆེ་གེ་མོའི་ཙིཏྟ་ལ་ཡ། མ་ཧཱ་ཀཱ་ལ་གིང་ཀ་ར་གིང་ཀ་ར། སྲོག་ལ་ཡ། སྙིང་ལ་ཡ། རུ་རུ་ཙ་ལ་ཡ། མ་ཧཱ་ཀཱ་ལ་ཡ་བྷྱོ། མ་ཧཱ་ཀཱ་ལ་སྙིང་ཁྲག་ལྗིབ་ལྗིབ། ཆོད་ཆོད་སྲོག་རྩ་ཆོད་ཐུམ་རིལ་རྦད། ཨོཾ་མ་ཧཱ་ཀཱ་ལ་ཤག་ཕྱེ་ཤག་ཕྱེ་མ་མ་ཏྲག་རུ་ཏྲ་མ་ཡ་རྦད། མ་ཧཱ་ཀཱ་ལ་དགྲ་བོའི་སྲོག་ལ་བྲེང་ཤག་རྦད། ཙིཏྟ་ཕྱུང་རཀྟ་ཐིབ་རྦད། རྩ་ལ་ཐང་ཐང་ཐུམ་རིལ་རྦད། ནྲི་ཧུར་ཐུམ་ཛ་དུན་དུན་ཤག་ཤག་སྲོག་ལ་དུན་རྨུགས་མྱགས་ཁཾ་རྦད། ཙིཏྟ་རོ་མྱགས་ལིང་ཤག་རྦད། སྙིང་ཁྲག་ཚལ་ཡཾ་ལིང་། ཐུམ་རི་ལི་ལི་དུན་བྷྱོ་བྷྱོ། ཨོཾ་མ་ཧཱ་ཀཱ་ལ་དེ་ཝི་གྲྀཧྞ། ཨ་མུ་ཀ་ཁ་ཁ་ཁཱ་ཧི་ཁཱ་ཧི། ད་ཧ་ད་ཧ། པ་ཙ་པ་ཙ། ཆེ་གེ་མོ་མཱ་ར་ཡ། མཱ་ར་ཡ། སྤོ་ཏ་ཡཱ་སྤོ་ཏ་ཡཱ། ཁཾ་ཧྲི་ཧཱུྃ་ཕཊ྄། རག་མོ་ཁ་ས་མི་སྲོག་ལ་རྦད། ཡ་མ་དུན་ཏི་ཁ་ལ་ཙཀྲ་སུད། ཙ་ཐུན་མ་ར་ཡ་ཐུན་སོད། ཤག་ཐུན་མ་ར་ཡ་ཐུན་སོད། རུ་རུ་རག་མོ་མ་ར་ཡ་ཐུན་སོད། མ་མ་མུ་ག་ཏི་གྲྀཧྞ་ཐུན་སོད་མ་མ་ཤ་དུན་ཏི་ཐུན་སོད། མ་མ་རྦད་དུན་དུན་མ་ར་ཡ་ཐུན་སོད། ཤག་ཤག་རག་མོ་མ་ར་ཡ་ཐུན་མུགས་སོད། ཨོཾ་བཛྲ་མ་ཧཱ་ཀཱ་ལ་ཡ་གིང་ཀ་ར་གིང་ཀ་ར་ཆེ་གེ་མོ་ཨུད་མ་ཏི་བྷ་བ་ཏི་ཧཱུྃ་ཧཱུྃ་ཕཊ྄། ཨོཾ་མ་ཧཱ་ཀཱ་ལ་སུ་ཏྲི་ཡ་མ་དུ་ཛཿམ་ཧཱ་ཀཱ་ལ་གིང་ཀ་ར་གིང་ཀ་ར། རྒྱུག་རྒྱུག་བྲེང་བྲེང་བྲེད་ཏེ་ཤཾ་ཀུ་རུ་ཧཱུྃ་ཕཊ྄། མ་ཧཱ་ཀཱ་ལ་ཡ་རྒྱུག་རྒྱུག བྲེཾ་བྲེཾ་མ་ཧཱ་ཀཱ་ལ་ས་ཏུ་ས་མ་ཡ། འུར་བ་འུར་བ། རྒྱུག་ཏྲི་རྒྱུག་ཏྲི། མ་ཧཱ་ཀཱ་ལ་གིང་ཀ་ར་གིང་ཀ་ར་ཏེ་ཤཾ་ཀུ་རུ་རྒྱུག་རྒྱུག་བྲེང་བྲེང་། མ་ཧཱ་ཀཱ་ལ་བྷྱོ་བྷྱོ། ཨོཾ་བཛྲ་མ་ཧཱ་ཀཱ་ལ་ཡ་ཤ་ཏྲུཾ། ཆེ་གེ་མོ་རུ་པ། ད་ཧ་ད་ཧ། པ་ཙ་པ་ཙ། དི་ན་མེ་ཀེ་ན། ཆེ་གེ་མོ་མཱ་ར་ཡ་ཧཱུྃ་ཧཱུྃ་ཕཊ྄་ཕཊ྄། ཨོཾ་བཛྲ་མ་ཧཱ་ཀཱ་ལ་ཡ་སརྦ་ཤ་ཏྲུཾ་ཆེ་གེ་མོ་རུ་པ། ད་ཧ་ད་ཧ། པ་ཙ་པ་ཙ། ཚིནྡ་ཚིནྡ། བྷིནྡྷ་བྷིནྡྷ། སྟམ་བྷ་ཡ་སྟམ་བྷ་ཡ། མོ་ཧ་ཡ་མོ་ཧ་ཡ། མ་ར་ཡ་མ་ར་ཡ་ཧཱུྃ་ཧཱུྃ་ཕཊ྄། ཐོག་མར་ཨོཾ་ལྡན་ཐ་མར་ཕཊ྄། །བར་ན་ཡི་གེ་འབྲུ་ལྔར་བཅས། །ཡེ་ཤེས་མགོན་པོའི་བསྙེན་སྔགས་ཏེ། །ཡིད་བཞིན་ནོར་བུ་རིན་ཆེན་འདྲ།། ཐོག་མར་ཨོཾ་ལྡན་ཐ་མར་ཕཊ྄། །བར་ན་འབྲུ་བརྒྱད་ལྡན་པ་ནི། །བཀའ་སྡོད་ལྟ་བུར་བསྒྲུབ་པ་སྟེ། །གནད་སར་གཅོད་ཕུར་བཏབ་པ་འདྲ། །ཐོག་མར་ཨོཾ་ལྡན་ཐ་མར་ཕཊ྄། །བར་ན་ཡིག་འབྲུ་གོ་གཅིག་ལྡན། །ཡེ་ཤེས་མགོན་པོའི་ལས་སྔགས་ཏེ། །དེད་དཔོན་ཁ་ལོ་སྒྱུར་བ་འདྲ། །ཐོག་མར་ཨོཾ་ལྡན་ཐ་མར་ཛཿ བར་ན་ཡིག་འབྲུ་དགུར་གནས་པ། །ལས་ཀྱི་མགོན་པོའི་སྲོག་སྔགས་ཏེ། །མྱུར་མགྱོགས་ལས་ཀྱི་བྲན་ཕོ་འདྲ། །ཐོག་མར་ཨོཾ་ལྡན་ཐ་མར་ཡ། །བར་ན་ཡིག་འབྲུ་བཅུ་དགུ་པ། །ལས་མགོན་དེ་ཡི་གསད་སྔགས་ཏེ། །གང་ལ་དམིགས་པ་བརླག་པར་བྱེད། །ཐོག་མར་ཏྲག་ལ་ཐ་མར་ཛཿ བར་ན་ཡིག་འབྲུ་བཅུ་གཅིག་བཅས། །དུས་མཚན་ནག་པོའི་སྲོག་སྔགས་ཏེ། །རང་དབང་མེད་པར་རྒྱུག་པར་བྱེད། །ཐོག་མར་ནྲི་ལ་ཐ་མར་ཡ། །བར་ན་ཡིག་འབྲུ་བཅུ་བདུན་ལྡན། །དུས་མཚན་ལྷ་མོའི་བསད་སྔགས་ཏེ། །སྤུ་གྲི་མེ་འབར་ངར་དང་ལྡན། །ཐོག་མར་མ་ལྡན་མཐར་ནི་བྷྱོ། །བར་ན་ཡིག་འབྲུ་རྩ་ལྔར་ལྡན། །སེང་གེ་གདོང་ཅན་སྲོག་སྔགས་ཏེ། །སྟག་མོ་གྲོ་ལ་རྒྱུགས་པ་འདྲ། །ཐོག་མར་མ་ལྡན་ཐ་མར་རྦད། །བར་ན་ཡིག་འབྲུ་བཅུ་བཞིར་ལྡན། །ལས་མགོན་དེའི་བསད་སྔགས་ཏེ། །ཤན་པ་གྲི་ཐོགས་རྒྱུགས་པ་འདྲ། །ཐོག་མར་ཨོཾ་དང་ཐ་མར་ཕཊ྄། །བར་ན་ཡིག་འབྲུ་བཅུ་དྲུག་པ། །ལྷ་དང་དབྱེ་ཞིང་བསད་པ་སྟེ། །དུག་སྦྲུལ་གདུག་པའི་ལྕེ་མདུན་འདྲ། །ཐོག་མར་མ་དང་ཐ་མར་བྷྱོ། །བར་ན་ཡིག་འབྲུ་ང་བརྒྱད་ལྡན། །བསད་པ་སྔགས་ཀྱི་སྤུ་གྲི་སྟེ། །རྣོ་མྱུར་ཏིལ་མར་ངར་དང་ལྡན། །ཐོག་མར་ཨོཾ་ལྡན་ཐ་མར་ཕཊ྄། །བར་ན་ཡིག་འབྲུ་ཞེ་གཉིས་པ། །དུས་མཚན་ཁྲག་ཟོར་བསྒྲུབ་པའི་སྔགས། །མ་མོ་འདུས་པའི་སྤུ་གྲི་ཡིན། །ཐོག་མར་རག་ལ་ཐ་མ་སོད། །བར་ན་ཡིག་འབྲུ་བདུན་ཅུ་གཉིས།། མ་མོ་བྱེ་བའི་བསད་སྔགས་ཏེ། །མེ་ལྕེ་ཁ་ཡི་སྦྲང་བུ་འདྲ། །ཐོག་མར་ཨོཾ་ལ་ཐ་མར་ཕཊ྄། །བར་ན་ཡིག་འབྲུ་རྩ་གསུམ་པ། །སྨྱོ་རུ་བཞུག་པའི་དྲག་སྔགས་ཏེ། །དུག་གི་བུམ་པའི་རླངས་པ་འདྲ། །ཐོག་མར་ཨོཾ་དང་ཐ་མར་ཕཊ྄། །བར་ན་ཡིག་འབྲུ་རྩ་དྲུག་པ། །ཆོ་འཕྲུལ་བསྒྲུབ་པའི་དྲག་སྔགས་ཏེ། །དམག་དཔུང་སྡུད་པའི་ངར་དང་འདྲ། །ཐོག་མ་རལ་ལ་ཐ་མར་བྷྱོ། །བར་ན་ཡིག་འབྲུ་ཞེ་བདུན་པ། །ཆོ་འཕྲུལ་བཏང་བའི་དྲག་སྔགས་ཏེ། །གང་འདོད་སྒྲུབ་པའི་སྔགས་དང་འདྲ། །ཐོག་མར་ཨོཾ་ལ་ཐ་མར་ཕཊ྄། །བར་ན་ཡིག་འབྲུ་སོ་ལྔར་བཅས། །སྲེག་པའི་སྔགས་སུ་ཤེས་པར་བྱ། །ཉ་ལྔ་མདའ་ལ་དུག་བསྐུས་འདྲ། །ཐོག་མར་ཨོཾ་ལྡན་ཐ་མར་ཕཊ྄྄། །བར་ན་ཡིག་འབྲུ་ང་གཅིག་ལྡན། །མནན་པ་བྱ་བའི་དྲག་སྔགས་ཏེ།། འཁྲུལ་འཁོར་ཤིང་ལ་རྡོ་འཕངས་འདྲ། །བསྙེན་པའི་སྔགས་རྣམས་ཟློས་པའི་ཚེ། །མུ་ཏིག་ཕྲེང་བ་བཞིན་དུ་བཟླས། །སྒྲུབ་པའི་སྔགས་རྣམས་ཟློས་པའི་ཚེ། །བར་སྣང་ཁམས་ཀྱི་གློག་བཞིན་བཟླས། །གསད་པའི་སྔགས་རྣམས་བཟླས་པའི་ཚེ། །ཧོར་པ་གཟན་ལ་འཇུམ་བཞིན་བཟླས། །བསྙེན་པའི་དུས་སུ་ལྷ་རྟགས་གཅེས། །སྒྲུབ་པའི་དུས་སུ་ཐུན་རྟགས་གཅེས། །ལས་སྦྱོར་དུས་སུ་དགྲ་རྟགས་གཅེས། །སྔགས་ཐེམ་སྲོག་གི་སྤུ་གྲི་འདི། །སྙིང་གི་དཀྱིལ་དུ་སྦ་བར་བྱ། །མཁས་པ་ཆེན་པོ་སངས་རྒྱས་གྲགས་པའི་ཞལ་སྔ་ནས་ཀྱི་བརྒྱུད་པ། དཔལ་ནག་པོ་ཆེན་པོའི་དྲག་སྔགས་ཀྱི་ཐེམ་ཡིག སྲོག་གི་སྤུ་གྲི་ཞེས་བྱ་བ། རྗེ་ཕག་མོ་གྲུ་པས་མཛད་པ་རྫོགས་སོ། །ཆོས་འདི་ལ་མི་སྤེལ་བའི་བཀའ་རྒྱ་དམ་པོ་ཡོད་དོ། །མངྒ་ལཾ།། །།